Pasajul Pipera din București a ajuns în această seară o imensă piscină cu apă fierbinte. Șoferii care au trecut pe lânga stația de metrou Aurel Vlaicu au crezut că este vorba despre o avarie care a dus la devierea circulației în zonă.

A fost, de fapt, o operațiune planificată de eliminare a apei calde din caloriferele apartamentelor din zona Aviației.

Societatea de termoficare a executat lucrări de modernizare a instalației, iar apa pe care a deversat-o pe străzi a provenit de la rețeaua provizorie care a alimentat temporar consumatorii din cartierul Aviației.

Dacă aţi fost martorii unui eveniment care ar putea deveni o ştire, puteţi lua legătura cu noi pe WhatsApp, la numărul 0771.100.304. Vă rugăm să precizaţi numele şi locul din care le transmiteţi.